钦定古今图书集成/明伦汇编/官常典/第042卷 > 晋二
## 钦定古今图书集成/明伦汇编/官常典/第042卷 > 晋二

襄王三年夏，秦伯纳晋公子夷吾。晋杀其大夫里克。
按《春秋》僖公十年，纳夷吾不书。按《左传》九年，晋郤
芮使夷吾重赂秦以求入，曰：“人实有国，我何爱焉？入
而能民，土于何有？”从之。齐隰朋帅师会秦师，纳晋惠
公。秦伯谓郤芮曰：“公子谁恃？”对曰：“臣闻亡人无党，有
党必有。仇。夷吾弱不好弄，能斗不过，长亦不改，不识
其”他。公谓公孙枝曰：“夷吾其定乎？”对曰：“‘臣闻之，‘唯则
定国’。《诗》曰：‘不识不知，顺帝之则’，文王之谓也’。又曰：‘不
僭不贼，鲜不为则，无好无恶，不忌不克’之谓也。今其
言多忌克，难哉？”公曰：“忌则多怨，又焉能克？是吾利也。”
十年夏四月，周公忌父、王子党会齐隰朋，立晋侯。晋
侯杀里克以说，将杀里克。公使谓之曰：“微子则不及
此。虽然，子弑二君，与一大夫为子君者，不亦难乎？”对
曰：“不有废也，君何以兴？欲加之罪，其无辞乎？臣闻命
矣。”伏剑而死。于是丕郑聘于秦，且谢缓赂，故不及。晋
侯改葬共太子。秋，狐突适下国，遇太子。太子使登仆
而告之曰：“夷吾无礼，余得请于帝矣，将以晋𢌿秦，秦
将祀余。”对曰：“‘臣闻之，神不歆非类，民不祀非族’。君祀
无乃殄乎！且民何罪？失刑乏祀，君其图之。”君曰：“诺。吾
将复请七日，新城西偏，将有巫者而见我焉。”许之，遂
不见。及期而往，告之曰：“帝许我，罚有罪矣。”敝于韩丕。
郑之如秦也，言于秦伯曰：“吕甥、郤称冀芮，实为不从。
若重问以召之，臣出晋君，君纳重耳，蔑不济矣。”冬，秦
伯使冷至报问，且召三子。郤芮曰：“币重而言甘，诱我
也。”遂杀丕郑、祁举及七舆大夫。左行共华，右行贾华、
叔坚、骓歂、累虎、特宫、山祁，皆里丕之党也。丕豹奔秦，
言于秦伯曰：“晋侯背大主而忌小怨，民弗与也，伐之
必出。”公曰：“失众焉能杀？违祸谁能出君？”按《穀梁传》：
晋杀其大夫里克。称国以杀，罪累上也。里克弑二君
与一大夫，其以累上之辞言之，何也？其杀之不以其
罪也。其杀之不以其罪奈何？里克所为弑者，为重耳
也。夷吾曰：“是又将杀我乎？”故杀之不以其罪也。其为
重耳弑奈何？晋献公伐虢，得丽姬，献公私之。有二子，
长曰奚齐，稚曰卓子。丽姬欲为乱，故谓君曰：“吾夜者
梦夫人趋而来，曰：‘吾苦畏，胡不使大夫将卫士而卫
冢乎’？公曰：‘孰可’”使曰：“臣莫尊于世子，则世子可。故君
谓世子曰：‘丽姬梦夫人趋而来曰：‘吾苦畏女其将卫
士而往卫冢乎’？世子曰：‘敬诺’。筑宫，宫成，丽姬又曰：‘吾
夜者梦夫人趋而来曰：‘吾苦饥，世子之宫已成，则何
为不使祠也’？故献公谓世子曰：‘其祠世子祠已祠，致
福于君，君田而’’’”不在，丽姬以鸩为酒，药脯以毒，献公
田来。丽姬曰：“世子已祠，故致福于君。”君将食，丽姬跪
曰：“食自外来者，不可不试也。”覆酒于地，而《地贲》以脯
与犬，犬死，丽姬下堂而啼呼曰：“天乎，天乎！国，子之国
也，子何迟于为君？”君喟然叹曰：“吾与女未有过切，是
何与我之深也？”使人谓世子曰：“尔其图之。”世子之傅
里克谓世子曰：“入自明。入自明则可以生，不入自明
则不可以生。”世子曰：“吾君已老矣，已昏矣。若此而入
自明，明则丽姬必死，丽姬死则吾君不安。所以使吾
君不安者，吾不若自死。吾宁自杀，以安吾君，以重耳
为寄矣。”刎脰而死，故里克所为弑者，为重耳也。夷吾
曰：“是又将杀我也。”

按《国语》：既杀奚齐、卓子、里克及丕郑，使屠岸夷告公
子重耳于翟，曰：“国乱民扰，得国在乱，治民在扰。子盍
入乎？吾请为子𬬸。”重耳告舅犯曰：“里克欲纳我。”舅犯
曰：“不可。夫坚树在始，始不固本，终必槁落。夫长国者
唯知哀乐喜怒之节，是以导民不哀丧而求国，难因
乱以入。殆以丧得国，则必乐丧，乐丧必哀生国乱以
入，则必喜乱，喜乱必怠德，是哀乐喜怒之节易也。何
以导民？民不我导，谁长？”重耳曰：“非丧谁代？非乱谁纳
我？”舅犯曰：“偃也闻之，丧乱有小大，大丧，大乱之剡也，
不可犯也。父母死为大丧，谗在兄弟为大乱，今适当
之，是故难。”公子重耳出，见使者，曰：“子惠顾亡人重耳，
父生不得供备洒扫之臣，死又不敢莅丧，以重其罪，
且辱大夫，敢辞。夫固国者，在亲众而善邻，在因民而
顺之。苟众所利，邻国之所立，大夫其从之。”重耳不敢
违。吕甥及郤称亦使蒲城午告公子夷吾于梁曰：“子

乱何入？非危何安？幸苟君之子，唯其索之，方乱以扰，
孰适御我？大夫无常，苟众所置，孰能勿从？子盍尽国
以赂外内无爱虚以求入，既入而后图聚。”公子夷吾
出见使者，再拜稽首许诺。吕甥出，告大夫曰：“君死自
立则不敢，久则恐诸侯之谋径召君于外也，则民各
有心，恐厚乱，盍请君于秦乎？”大夫许诺。乃使梁由靡
告于秦穆公曰：“天降祸于晋国，谗言繁兴，延及寡君。
使寡君之绍续昆裔，隐悼播越，托在草莽，未有所依。
又重之以寡君之不禄，丧乱并臻。以君之灵，鬼神降
衷，罪人克伏其辜，群臣莫敢宁处，将待君命。君若惠
顾社稷，不忘先君之好，辱收其逋迁裔胄而建立之，
以主其祭祀，且瑱抚其国家及其民人，虽四邻诸侯
之闻之也，其谁不儆惧于君之威而欣喜于君之德？
终君之重爱，受君之重况，而群臣受其大德，晋国其
谁非君之群隶臣也？”秦穆公许诺。反使者，乃告大夫
子明及公孙枝曰：“夫晋国之乱，吾谁使先若夫二公
子而立之，以为朝夕之急？”大夫子明曰：“君使絷也絷
敏且知礼，敬以知微。敏能窜谋，知礼可使，敬不队命，
微知可否。君其使之！”乃使公子絷吊。公子重耳于翟，
曰：“寡君使絷吊公子之忧，又重之以丧。寡人闻之，得
国常于丧，失国常于丧。时不可失，丧不可久，公子其
图之。”重耳告舅犯，舅犯曰：“不可亡。人无亲，信仁以为
亲，是故置之者不殆。父死在堂而求利，人孰仁我？人
实有之，我以徼幸。人孰信我？不仁？不信，将何以长利？”
公子重耳出见使者，曰：“君惠吊亡臣，又重有命。重耳
身亡父死，不得与于哭泣之位，又何敢有它志，以辱
君义？”再拜不稽首，起而哭。退而不私公子絷。退吊公
子夷吾于梁，如吊公子重耳之命。夷吾告冀芮曰：“秦
人勤我矣。”冀芮曰：“公子勉之！亡人无狷洁，狷洁不行。
重赂配德，公子尽之，无爱财，人实有之。我以徼幸，不
亦可乎？”公子夷吾出见使者，再拜稽首，起而不哭，退
而私于公子絷曰：“中大夫里克与我矣，我命之以汾
阳之田百万；嬖大夫丕郑与我矣，吾命之以负葵之
田七十万。君苟辅我，蔑天命矣，吾必遂矣。亡人苟入，
扫除宗庙，定社稷，亡人何国之与有？君实有郡县，且
河外列城五，岂谓君无有？亦为君之东游津梁之上，
无有难急也。亡人之所怀挟婴瓖以望君之尘垢者，
黄金四十镒，白玉之珩六双，不敢当公子，请纳之左
右。”公子絷反，致命穆公。穆公曰：“吾与公子重耳，重耳
仁，再拜不稽首，不没为后也。起而哭，爱其父也。退而
不私，不没于利也。”公子絷曰：“君之言过矣。君欲求置
晋君而载之，置仁，不亦可乎？君若求置晋君以成名
于天下，则不如置不仁以滑其中，且可以进退。臣闻
之，仁有置，武有置，仁置德，武置服。是故先置公子夷
吾”，是为惠公。　穆公问冀芮曰：“公子谁恃于晋？”对曰：
“臣闻之，亡人无党，有党必有仇。夷吾之少也，不好弄
戏，不过所复，怒不及色，及其长也弗改。是故出亡无
恶于国，而众安之。不然，夷吾不佞，其谁能恃乎？”
襄王三年春，晋杀其大夫丕郑父。王赐晋侯命。秋，晋
侯平戎于王。

按《春秋》，僖公十一年，赐命平戎不书。　按《左传》，十一
年春，“晋侯使以丕郑之乱来告天王使召武公、内史
过赐晋侯命，受玉惰。过归告王曰：‘晋侯其无后乎？王
赐之命而惰于受瑞，先自弃也已，其何继之有？礼，国
之干也；敬，礼之舆也。不敬则礼不行，礼不行则上下
昏，何以长世’？”夏扬拒泉、皋、伊、雒之戎，同伐京师，入王
城，焚东门，王子带召之也。秦、晋伐戎以救周。秋，晋侯
平戎于王。

按《国语》：襄王使召公过及内史过赐晋惠公命。吕甥、
郤芮相晋侯，不敬，晋侯执玉卑，拜不稽首。内史过归，
以告王曰：“‘晋不亡，其君必无后，且吕、郤将不免’。王曰：
‘何故’？对曰：‘《夏书》有之曰：‘众非元后何戴？后非众，无与
守邦’。在《汤誓》曰：‘余一人有罪，无以万夫；万夫有罪，在
余一人’。在《盘庚》曰：‘国之臧，则维汝众；国之不臧，则维
余一人，是有逸罚’’。”如是，则长众使民，不可不慎也。民
之所急，在于大事，先王知大事之必以众济也，故祓
除其心，以和惠民，考中度衷以莅之，昭明物则以训
之，制义庶孚以行之。祓除其心，精也；考中度衷，忠也；
昭明物则，礼也；制义庶孚，信也。然则长众使民之道，
非精不和，非忠不立，非礼不顺，非信“不行。”今晋侯即
位而背外内之赂，虐其处者，弃其信也；不敬王命，弃
其礼也；施其所恶，弃其忠也；以恶实心，弃其精也。四
者皆弃，则远不至而近不和矣，将何以守国？古者先
王既有天下，又崇立上帝明神而敬事之，于是乎有
朝日夕月以教民事君。诸侯《春秋》受职于王，以临其
民；大夫士日恪位箸“以儆其官，庶人工商各守其业
以共其上，犹恐有坠失也，故为车服旗章以旌之，为
摰币瑞节以镇之，为班爵贵贱以列之，为令闻嘉誉
以声之。犹有散迁解慢而著在刑辟，流在裔土，于是
乎有夷蛮之国，有斧钺刀墨之民，而况可以淫緃其身乎？”夫晋侯非嗣也，而得其位，亹亹怵惕，保任戒惧，
犹曰“未也。若将广其心而远其邻，陵其民而卑其上，
将何以固守？夫执玉卑，替其摰也；拜不稽首，诬其王
也；替摰无镇”，诬王无民。夫天事恒象，任重享大者必
速及。故晋侯诬王，人亦将诬之。欲替其镇，人亦将替
之。大臣享其禄，弗谏而阿之，亦必及焉。襄王三年而
立晋侯，八年而陨于韩，十六年而晋人杀怀公无胄，
秦人杀子金子公。　惠公即位，乃背秦赂，使丕郑聘
于秦，且谢之而杀里克曰：“子杀二君与一大夫，为子
君者不亦难乎？”丕郑如秦谢缓赂，乃谓穆公曰：“君厚
问以召吕甥，郤称、冀芮而止之，以师奉公子重耳。臣
之属内作，晋君必出。”穆公使冷至报问，且召三大夫，
郑也。与客，将事冀芮曰：“郑之使薄而报厚，其言我于
秦也，必使诱我。弗杀，必作难。”是故杀丕郑及七舆大
夫。共华、贾华、叔坚、骓歂、累虎、特、宫、山祁，皆里丕之党
也。丕豹出奔秦。丕郑之自秦反也，而闻里克死，见共
华曰：“可以入乎？”共华曰：“二三子皆在而不及，子使于
秦，可哉？”丕郑入，君杀之。共赐谓共华曰：“子行乎其及
也？”共华曰：“夫子之入吾谋也，将待及。”赐曰：“孰知之？”共
华曰：“不可。知而背之，不信；谋而困人，不知困而不死，
无勇任大恶，三行将安入？子其行矣，我姑待死。”丕郑
之子曰豹，出奔秦，谓穆公曰：“晋君大失其众，背君赂，
杀里克而忌处者，众固不说。今又杀臣之父及七舆
大夫，此其党半国矣。君若伐之，其君必出。”穆公曰：“失
众安能杀人？且夫祸唯无毙，足者不处，处者不足。胜
败若化，以祸为违，孰能出君？尔俟我。”　惠公入，而背
外内之赂。舆人诵之曰：“佞之见佞，果丧其田；诈之见
诈，果丧其赂。得国而狃，终逢其咎；丧田不惩，祸乱其
兴。”既里丕死祸公陨于韩。郭偃曰：“善哉夫众口，祸福
之门也。是以君子省众而动，监戒而”谋，谋度而行，故
无不济。内谋外度，考省不倦，日考而习，戒备毕矣。
惠公即位，出共世子而改葬之，臭达于外，国人诵之
曰：“贞之无报也。孰是人斯，而有是臭也？贞为不听，信
为不诚，国斯无刑，媮居幸生，不更厥贞，大命其倾。威
兮怀兮，各聚尔有，以待所归兮。猗兮违兮，心之哀兮。
岁之二七，其靡有微兮。若翟公子吾是之依兮，镇抚
国家为王妃兮。”郭偃曰：“甚哉，善之难也！君改葬共君，
以为荣也，而恶滋章。夫人美于中，必播于外，而越于
民，民实戴之。恶亦如之。故行不可不慎也，必或知之。
十四年君之冢嗣其替乎？其数告于民矣。公子重耳
其入乎？其魄兆于民矣。若入，必伯诸侯，以见天子，其
光耿于民矣。”数言之纪也，魄意之术也，光明之燿也。
纪言以叙之，述意以导之，明燿以炤之，不至何待？欲
先导者行乎？将至矣。　惠公既杀里克而悔之曰：“芮
也使寡人过杀我社稷之镇。”郭偃闻之曰：“不谋而谏
者，冀芮也；不图而杀者，君也。不谋而谏不忠；不图而
杀不祥。不忠受君之罚，不祥罹天之祸；受君之罚，死
戮罹天之祸，无后志道者，勿忘将及矣。”及文公入，秦
人杀冀芮而施之。

襄王四年冬齐侯使隰朋平戎于晋。

按《春秋》不书。按《左传》，僖公十二年：冬，“齐侯使管夷
吾平戎于王，使隰朋平戎于晋。”

按《史记·周本纪》：“襄王母早死，后母曰惠后，有宠于惠
王，襄王畏之。三年，叔带与戎翟谋伐襄王，襄王欲诛
叔带，叔带奔齐。齐桓公使管仲平戎于周，使隰朋平
戎于晋。”

〈注〉服虔曰：“戎伐周，晋伐戎，救周，故和也。”

襄王五年，晋饥，乞籴于秦。

按《春秋》不书。按《左传》，僖公十三年冬，晋荐饥，使乞
籴于秦。秦伯谓子桑：“与诸乎？”对曰：“重施而报，君将何
求？重施而不报，其民必携；携而讨焉，无众必败。”谓百
里：“‘与诸乎’？对曰：‘天灾流行，国家代有，救灾恤邻，道也，
行道有福’。”丕郑之子豹在秦，请伐晋。秦伯曰：“‘其君是
恶，其民何罪’？秦于是乎输粟于晋，自雍及绛相继，命
之”曰《汎舟之役》。

《襄王》六年冬秦饥乞籴于晋晋人不与。

按《春秋》不书。按《左传》：僖公十四年冬，秦饥，使乞籴
于晋。晋人弗与。庆郑曰：“背施无亲，幸灾不仁，贪爱不
祥，怒邻不义，四德皆失，何以守国？”虢射曰：“‘皮之不存，
毛将安傅’？庆郑曰：‘弃信背邻，患孰恤之？无信患作，失
援必毙。是则然矣’。虢射曰：‘无损于怨而厚于寇，不如
勿与’。庆郑曰：‘背施幸灾，民所弃也。近犹仇之，况怨敌
乎’？”弗听。退曰：“君其悔是哉。”

襄王七年冬十一月壬戌，晋侯及秦伯战于韩，获晋
侯。

按《春秋》僖公十五年。按《左传》：晋侯之入也，秦穆姬
属贾君焉，且曰：“尽纳群公子。”晋侯烝于贾君，又不纳
群公子，是以穆姬怨之。晋侯许赂中大夫，既而皆背
之。赂秦伯以河外列城五，东尽虢略，南及华山，内及
解梁城，既而不与。晋饥，秦输之粟；秦饥，晋闭之籴。故

之馀，获其雄狐。夫狐蛊，必其君也。蛊之贞，风也，其悔
山也。岁云秋矣，我落其实而取其材，所以克也。实落
材亡，不败何待三败’。”及韩，晋侯谓庆郑曰：“寇深矣，若
之何？”对曰：“君实深之，可若何？”公曰：“不孙。卜右，庆郑吉。”
弗使。步扬御戎，家仆徒为右。乘小驷，郑入也。庆郑曰：
“古者大事，必乘其产。生其水土而知其人心，安其教
训而服习其道，唯所纳之，无不如志。今乘异产以从
戎事，及惧而变，将与人易。乱气狡愤，阴血周作，张脉
偾兴，外彊中干。进退不可，周旋不能，君必悔之。”弗听。
九月，晋侯逆秦师，使韩简视师。复曰：“师少于我，斗士
倍我。”公曰：“何故？”对曰：“出因其资，入用其宠，饥食其粟，
三施而无报，是以来也。今又击之，我怠秦奋，倍犹未
也。”公曰：“一夫不可狃，况国乎？”遂使请战，曰：“寡人不佞，
能合其众而不能离也。君若不还，无所逃命。”秦伯使
公孙枝对曰：“君之未入，寡人惧之。入而未定列，犹吾
忧也。苟列定矣，敢不承命？”韩简退曰：“吾幸而得囚。”壬
戌，战于韩原。晋戎马还泞而止，公号庆郑。庆郑曰：“愎
谏违卜，固败是求，又何逃焉？”遂去之。梁由靡御韩简，
虢射为右，辂秦伯将止之。郑以救公，误之，遂失秦伯。
秦获晋侯以归，晋大夫反首拔舍从之。秦伯使辞焉，
曰：“二三子何其戚也！寡人之从君而西也，亦晋之妖
梦是践，岂敢以至？”晋大夫三拜稽首曰：“君履后土而
戴皇天，皇天后土，实闻君之言，群臣敢在下风。”穆姬
闻晋侯将至，以太子罃弘与女简璧，登台而履薪焉，
使以免服衰绖，逆且告曰：“上天降灾，使我两君匪以
玉帛相见，而以兴戎。若晋君朝以入，则婢子夕以死；
夕以入，则朝以死。唯君裁之。”乃舍诸灵台。大夫请以
入，公曰：“获晋侯，以厚归也，既而丧归焉用之？大夫其
何有焉？且晋人戚忧以重我，天地以要我。不图晋忧，
重其怒也。我食吾言，背天地也。重怒难任，背天不祥，
必归晋君。”公子絷曰：“不如杀之，无聚慝焉。”子桑曰：“‘归
之而质其太子，必得大成’。晋未可灭，而杀其君，祗以
成恶。且史佚有言曰：‘无始祸，无怙乱，无重怒’。重怒难
任，陵人不祥。”乃许晋平。晋侯使郤乞告瑕吕饴甥，且
召之。子金教之，言曰：“朝国人而以君命赏。”且告之曰：
“孤虽归，辱社稷矣，其卜贰圉也。”众皆哭。晋于是乎作
《爰田》。吕甥曰：“君亡之不恤，而群臣是忧，惠之至也，将
若君何？”众曰：“何为而可？”对曰：“征缮以辅孺子。诸侯闻
之，丧君有君，群臣辑睦，甲兵益多，好我者劝，恶我者
惧，庶有益乎众说。”晋于是乎作州兵。初，晋献公筮嫁
伯姬于秦，遇《归妹》之《睽》。史苏占之，曰：“不吉。”其繇曰：“士
刲羊，亦无衁也。女承筐，亦无贶也。西邻责言，不可偿
也。《归妺》之《睽》，犹无相也。《震》之《离》，亦《离》之震，为雷、为火，
为嬴败姬，车说其輹，火焚其旗，不利行师，败于宗丘。
归妺聧孤，寇张之弧，侄其从姑。六”年其逋，逃归其国，
而弃其家。明年其死于高梁之虚。及惠公在秦，曰：“先
君若从史苏之占，吾不及此夫！”韩简侍，曰：“龟，象也；筮，
数也。物生而后有象，象而后有滋，滋而后有数。先君
之败德，及可数乎？史苏是占，勿从何益？《诗》曰：‘下民之
孽，匪降自天。僔沓背憎，职竞由人’。”冬十月，晋阴饴甥
会秦伯，盟于王城。秦伯曰：“晋国和乎？”对曰：“不和。小人
耻失其君，而悼丧其亲，不惮征缮以立圉也。曰：‘必报
仇，宁事戎狄’。君子爱其君而知其罪，不惮征缮以待
秦命，曰：‘必报德，有死无二。以此不和’。”秦伯曰：“国谓君
何？”对曰：“小人戚谓之不免，君子恕，以为必归。”小人曰：
“‘我毒秦，秦岂归君’？君子曰：‘我知罪矣，秦必归君。贰而
执之，服而舍之，德莫厚焉，刑莫威焉。服者怀德，贰者
畏刑。此一役也，秦可以霸。纳而不定，废而不立，以德
为怨。秦不其然’。”秦伯曰：“是吾心也。”改馆，晋侯馈七牢
焉。蛾析谓庆郑曰：“盍行乎？”对曰：“陷君于败，败而不死，
又使失刑，非人臣也。臣而不臣，行将焉入？”十一月，晋
侯归。丁丑，杀庆郑而后入。是岁，晋又饥，秦伯又饩之
粟，曰：“吾怨其君而矜其民。且吾闻唐叔之封也，箕子
曰：‘其后必大’。晋其庸可冀乎？姑树德焉以待能者。”于
是秦始征晋河东，置官司焉。

按《国语》：晋饥，乞籴于秦。丕豹曰：“晋君无礼于君，众莫
不知。往年有难，今又荐饥，已失人，又失天，其殃也多
矣。君其伐之，必予籴。”公曰：“寡人其君是恶，其民何罪？
天殃流行，国家代有。补乏荐饥，道也，不可以废道于
天下。”谓公孙枝曰：“予之乎？”公孙枝曰：“君有施于晋君，
晋君无施于其众。今旱而听于君，其天道也。君若弗
予而天予之。苟众不说，其君之不报也有其辞矣。不
如予之以说其众。众说，必咎其君。其君不听，然后诛
焉。虽欲御我，谁与？”是故汎舟于河，归籴于晋。秦饥，公
令河上输之粟。虢射曰：“弗予，赂地而予之籴，无损于
怨而厚于寇。不若勿予。”公曰：“然。”庆郑曰：“不可已赖其
地，而又爱其实，忘善而背德，虽我必击之；弗予，必击
我。”公曰：“非郑之所知也。”遂不予。六年，秦岁定帅师侵
晋，至于韩。公谓庆郑曰：“秦寇深矣，奈何？”庆郑曰：“君深
其怨，能浅其寇乎？非郑之所知也，君其讯射也。”公曰“舅所病也。”卜右，庆郑吉。公曰：“郑也不孙。”以家仆徒为
右，步扬御戎，梁由靡御韩简，虢射为右，以承公。公御
秦师，令韩简视师，曰：“师少于我，斗士众。”公曰：“何故？”简
曰：“以君之出也处己，入也烦己，饥食其籴，三施而无
报，故来。今又击之，秦莫不愠，晋莫不怠，斗士是故众。”
公曰：“然。今我不击，归必狃。一夫不可狃，况国乎？”公令
韩简挑战，曰：“昔君之惠，寡人未之敢忘。寡人有众，能
合之，弗能离也。君若还，寡人之愿也。君若不还，寡人
将无所避。”穆公衡雕戈出，见使者曰：“昔君之未入，寡
人之忧也。君入而列未成，寡人未敢忘。今君既定而
列成，君其整列，寡人将身见。”客还。公孙枝进谏曰：“昔
君之不纳公子重耳而纳晋君，是君之不置德而置
服也。置而不遂，击而不胜，其若为诸侯笑何？君盍待
之乎？”穆公曰：“然。昔吾之不纳公子重耳而纳晋君，是
不置德而置服也。然公子重耳实不肯，吾又奚言哉？
杀其内主，背其外赂，彼塞我施，若无天乎？云若有天，
吾必胜之。”君辑大夫就车，君鼓而进之，晋师溃，戎马
泞而止。公号庆郑曰：“载我！”庆郑曰：“忘善而背德，又废
吉卜，何我之载？郑之车，不足以辱君，避也。”梁由靡御
韩简辂秦，公将止之。庆郑曰：“释来救君。”亦不克救。遂
止于秦。穆公归，至于王城，合大夫而谋曰：“杀晋君与
逐出之，与以归与复之，孰利？”公子絷曰：“杀之利；逐之，
恐构诸侯。以归则国家多慝，复之则君臣合作，恐为
君忧，不若杀之。”公孙枝曰：“不可。耻大国之士于中原，
又杀其君以重之。子思报父之仇，臣思报君之仇。虽
微秦国，天下孰不患？”公子絷曰：“吾岂将徒杀之？吾将
以公子重耳代之。晋君之无道莫不闻，公子重耳之
仁莫不知。战胜大国，武也；杀无道而立有道，仁也；胜
无后害，知也。”公孙枝曰：“‘耻一国之士’。又曰：‘余纳有道
以临汝’，无乃不可乎？若不可，必为诸侯笑。战而笑诸
侯，不可谓武；杀其弟而立其兄，兄德我而忘其亲，不
可谓仁；若勿忘，是再施而不遂也，不可谓知。”君曰：“然
则若何？”公孙枝曰：“不若以归，以要晋国之成，复其君
而质其适子，使子父代处秦国，可以无害。是故归惠
公而质子圉。”秦始知河东之政。　公在秦三月，闻秦
将成，乃使郤乞告吕甥。吕甥教之言，令国人于朝曰：
“君使乞告二三子曰：‘秦将归寡人，寡人不足以辱社
稷，二三子其改置以代圉也’。”且赏以说众，众皆哭焉，
作辕田。吕甥致众而告之曰：“吾君惭焉。其亡之不恤，
而群臣是忧，不亦惠乎！君犹在外，若何？”众曰：“何为而
可？”吕甥曰：“以韩之病，兵甲尽矣。若征缮以辅孺子，以
为君援，虽四邻之闻之也，丧君有君，群臣辑睦，兵甲
益多，好我者劝，恶我者惧，庶有益乎？”众皆说焉，作《州
兵》。吕甥逆君于秦，穆公，讯之曰：“晋国和乎？”对曰：“不和。”
公曰：“何故？”对曰：“其小人不念其君之罪，而悼其父兄
子弟之死丧者，不惮征缮以立孺子。曰：‘必报。吾仇宁
事齐、楚，齐、楚又交辅之’。”其君子思其君，且知其罪，曰：
“必事秦，有死，无它，故不和；比其和之而来，故久。”公曰：
“而无来，吾固将归君国，谓君何？”对曰：“小人曰不免，君
子则不。”公曰：“何故？”对曰：“小人忌而不思，愿从其君而
与报秦，是故云：其君子，则不曰吾君之入也，君之惠
也，能纳之则能执之，能执之则能释之，德莫厚焉，惠
莫大焉。纳而不遂，废而不起，以德为怨，君其不然。”秦
君曰：“然。”乃改馆晋君，馈七牢焉。　公未至，蛾晰谓庆
郑曰：“君之止，子之罪也。今君将来，子何俟？”庆郑曰：“郑
也闻之曰：‘军败死之，将止死之。二者不行，又重之，以
误人而丧其君。有大罪，三将安适？君若来，将待刑以
快君志。君若不来，将独伐秦。不得，君必死之，此所待
也。臣得其志，而使君瞢，是犯也。君行犯，犹失其国，而
况臣乎’？”公至于绛郊，闻庆郑止，使家仆徒召之，曰：“郑
也有罪，犹在乎？”庆郑曰：“臣怨君，始入而报德，不降；降
而听谏，不战；战而用良，不败。既败而诛，又失有罪，不
可以封国。臣是以待即刑，以成君政。”君曰：“刑之。”庆郑
曰：“下有直言，臣之行也；上有直刑，君之明也。臣行君
明，国之利也。君虽弗刑，必自杀也。”蛾晰谏曰：“臣闻之，
奔刑之臣，不若教之以报仇君。盍赦之以报于秦？”梁
由靡曰：“不可。我能行之，秦岂不能？且战不胜，而报之
以贼，不武；出战不克，入处不安，不知成而反之不信，
失刑乱政不威；出不能用，入不能治，败国。且杀孺子，
不若刑之。君曰：‘斩郑，无使自杀’。”家仆徒曰：“‘有君不忌，
有臣死刑’。其闻贤于刑之？”梁由靡曰：“夫君政刑，是以
治民。不闻命而擅进退，犯政也；快意丧君，犯刑也。郑
也贼而乱国，不可失也。且战而自退，退而自杀，臣得
其志，君失其刑，后不可用也。”君命司马说刑之。司马
说进三军之士，而数庆郑，曰：“夫韩之誓曰：‘失次犯令，
死，将止不面夷死，伪言误众，死’。今郑失次犯令，而罪
一也；郑擅进退而罪二也。女误”梁由靡，使失秦公，而
罪三也。君亲止女，不面夷，而罪四也。郑也就刑，庆郑
曰：“说三军之士皆在，有人能坐待刑，而不能面夷，趣
行事乎？”丁丑，斩庆郑，乃入绛。十五年，惠公卒，怀公立，

襄王八年秋狄侵晋。

按《春秋》不书。按《左传》僖公十六年：“秋，狄侵晋，取狐
厨、受铎、涉汾，及昆都”，因晋败也。

襄王十四年秋，晋太子《圉》自秦逃归。

按《春秋》不书。按《左传》：僖公二十二年秋，晋太子圉
为质于秦，将逃归。谓嬴氏曰：“‘与子归乎’？对曰：‘子，晋太
子，而辱于秦，子之欲归，不亦宜乎？寡君之使婢子侍，
执巾栉以固子也。从子而归，弃君命也。不敢从，亦不
敢言’。”遂逃归。

襄王十五年秋九月，晋侯夷吾卒。〈经书于明年冬从告〉子圉立。
按《春秋》，僖公二十三年。按《左传》，二十三年：秋九月，
晋惠公卒。怀公命无从亡人期，期而不至，无赦。狐突
之子毛及偃从重耳在秦，弗召。冬，怀公执狐突曰：“子
来则免。”对曰：“子之能仕，父教之忠，古之制也。策名委
质，贰乃辟也。今臣之子，名在重耳，有年数矣。若又召
之，教之贰也。父教子贰，何以事君？刑之不滥，君之明
也，臣之愿也。淫刑以逞，谁则无罪？臣闻命矣。”乃杀之。
卜偃称疾不出，曰：“《周书》有之：‘乃大明服。己则不明，而
杀人以逞，不亦难乎？民不见德，而唯戮是闻，其何后
之有’？”

襄王十六年春二月，晋公子重耳入于晋，使杀晋侯
圉于高梁，王赐晋侯命。冬，王出居于郑，遣使告于晋。
按《春秋》僖公二十四年，重耳入杀晋侯圉，王赐命，告
晋不书。按《左传》，晋公子重耳之及于难也，晋人伐
诸蒲城。蒲城人欲战，重耳不可，曰：“保君父之命而享
其生禄，于是乎得人。有人而校，罪莫大焉。吾其奔也。”
遂奔狄。从者狐偃、赵衰、颠颉、魏武子、司空季子。狄人
伐廧咎如，获其二女叔隗。季隗纳诸公子。公子取季
隗，生伯儵。叔刘以叔隗妻赵衰，生盾。将适齐，谓季隗
曰：“待我二十五年不来而后嫁。”对曰：“我二十五年矣，
又如是而嫁，则就木焉。请待子。”处狄十二年而行。过
卫，卫文公不礼焉，出于五鹿，乞食于野人。野人与之
块，公子怒，欲鞭之。子犯曰：“天赐也！”稽首受而载之。及
齐，齐桓公妻之，有马二十乘，公子安之？从者以为不
可。将行，谋于桑下。蚕妾在其上，以告姜氏。姜氏杀之，
而谓公子曰：“子有四方之志，其闻之者吾杀之矣。”公
子曰：“无之。”姜曰：“行也，怀与安，实败名。”公子不可。姜与
子犯谋，醉而遣之。醒，以戈逐子犯。及曹，曹共公闻其
骈胁，欲观其裸，浴，薄而观之。僖负羁之妻曰：“吾观晋
公子之从者，皆足以相国。若以相夫子，必反其国。反
其国，必得志于诸侯。得志于诸侯而诛无礼，曹其首
也，子盍蚤自贰焉。”乃馈盘飧寘璧焉。公子受飧，反璧。
及宋，宋襄公赠之以马二十乘。及郑，郑文公亦不礼
焉。叔詹谏曰：“臣闻天之所启，人弗及也。晋公子有三
焉，天其或者将建诸，君其礼焉。男女同姓，其生不蕃。
晋公子，姬出也，而至于今，一也；离外之患，而天不靖
晋国，殆将启之，二也。有三士足以上人而从之，三也。
晋、郑同侪，其过子弟，固将礼焉，况天之所启乎？”弗听。
及楚，楚子飨之，曰：“公子若反晋国，则何以报不穀？”对
曰：“子女玉帛，则君有之；羽毛齿革，则君地生焉。其波
及晋国者，君之馀也，其何以报君？”曰：“虽然，何以报我？”
对曰：“若以君之灵，得反晋国。晋楚治兵，遇于中原，其
辟君三舍，若不获命，其左执鞭弭，右属櫜鞬，以与君
周旋。子玉请杀之。”楚子曰：“晋公子广而俭，文而有礼，
其从者肃而宽，忠而能力。晋侯无亲，外内恶之。吾闻
姬姓，唐叔之后，其后衰者也，其将由晋公子乎？天将
兴之，谁能废之？违天，必有大咎。”乃送诸秦。秦伯纳女
五人，怀嬴与焉。奉匜沃盥，既而挥之，怒曰：“秦，晋匹也，
何以卑我？”公子惧，降服而囚。他日，公享之。子犯曰：“吾
不如衰之文也，请使衰从。”公子赋《河水》，公赋《六月》。赵
衰曰：“重耳拜赐。”公子降，拜稽首。公降一级而辞焉。衰
曰：“君称所以佐天子者命重耳，重耳敢不拜？”二十四
年春王正月，秦伯纳之，及河。子犯以璧授公子，曰：“臣
负羁绁，从君巡于天下，臣之罪甚多矣，臣犹知之，而
况君乎？请由此亡。”公子曰：“所不与舅氏同心者，有如
白水。”投其璧于河，济河，围令狐，入桑泉，取臼衰。二月
甲午，晋师军于庐柳。秦伯使公子絷如晋师，师退军
于郇。辛丑，狐偃及秦、晋之大夫盟于郇。壬寅，公子入
于晋师。丙午，入于曲沃。丁未，朝于武宫。戊申，使杀怀
公于高梁。吕郤畏偪，将焚公宫而弑晋侯。寺人披请
见，公使让之，且辞焉，曰：“蒲城之役，君命一宿，女即至。
其后余从狄君以田渭滨。女为惠公来求杀余。命女
三宿，女中宿至。虽有君命，何其速也？夫袪犹在，女其
行乎？”对曰：“臣谓君之入也，其知之矣；若犹未也，又将
及难。君命无二，古之制也。除君之恶，唯力是视。蒲人、
狄人，余何有焉？今君即位，其无蒲、狄乎？齐桓公置射
钩，而使管仲相君。若易之，何辱命焉？行者甚众，岂唯
刑臣！”公见之以难告。三月，晋侯潜会秦伯于王城。己
丑晦，公宫火。瑕甥、郤芮不获，公乃如河上，秦伯诱而
杀之。晋侯逆夫人嬴氏以归。秦伯送卫于晋三千人实纪纲之仆。初，晋侯之竖头须，守藏者也。其出也窃
藏以逃，尽用以求纳之。及入求见，公辞焉以沐。谓仆
人曰：“沐则心覆，心覆则图反，宜吾不得见也。居者为
社稷之守，行者为羁绁之仆，其亦可也，何必罪居者？
国君而仇匹夫，惧者甚众矣。”仆人以告，公遽见之。狄
人归季隗于晋，而请其二子。文公妻赵衰，生原同、屏
括、搂婴。赵姬请逆盾与其母，子馀辞姬曰：“得宠而忘
旧，何以使人？必逆之！”固请，许之。来，以盾为才，固请于
公，以为嫡子，而使其三子下之。以叔隗为内子而己
下之。晋侯赏从亡者，介之推不言禄，禄亦弗及。推曰：
“献公之子九人，唯君在矣。惠、怀无亲，外内弃之。天未
绝晋，必将有主。主晋祀者，非君而谁？天实置之，而二
三子以为己力，不亦诬乎？窃人之财，犹谓之盗，况贪
天之功以为己力乎？下义其罪，上赏其奸，上下相蒙，
难与处矣。”其母曰：“盍亦求之以死，谁怼？”对曰：“尤而效
之，罪又甚焉。且出怨言，不食其食。”其母曰：“亦使知之，
若何？”对曰：“言，身之文也。身将隐，焉用文之，是求显也。”
其母曰：“能如是乎？与女偕隐。”遂隐而死。晋侯求之不
获，以绵上为之田，曰：“以志吾过，且旌善人。”初，甘昭公
有宠于惠后，惠后将立之，未及而卒。昭公奔齐，王复
之，又通于隗氏，王替隗氏。颓叔、桃子曰：“我实使狄，狄
其怨我。”遂奉太叔以狄师攻王。王御士将御之。王曰：
“先后其谓我何？宁使诸侯图之。”王遂出，及《坎欿》，国人
纳之。秋，颓叔、桃子奉太叔以狄师伐周，大败周师，获
周公忌父、原伯、毛伯、富辰。王出适郑，处于氾，太叔以
隗氏居于温。冬，王使来告难，曰：“不穀不德，得罪于母
弟之宠子带，鄙在郑地氾，敢告叔父。”臧文仲对曰：“天
子蒙尘于外，敢不奔问官守？”王使简师父告于晋，使
左鄢父告于秦。

按《国语》，文公在翟十二年，狐偃曰：“日吾来此也，非以
翟为荣，可以成事也。吾曰：‘奔而易达，困而有资，休以
择利，可以戾也。今戾久矣，戾久将底，底箸滞淫，谁能
兴之？盍速行乎！吾不适齐楚，避其远也。蓄力一纪，可
以远矣。齐侯长矣，而欲亲晋；管仲没矣，多谗在侧。谋
而无正，衷而思始。夫必追择前言，求善以终。厌迩逐
远，远人入服，不为邮矣。会其季年可也，兹可以亲’。”皆
以为然。乃行。过五鹿，乞食于野人，野人举块以与之。
公子怒，将鞭之。子犯曰：“天赐也。民以土服，又何求焉？
天事必象，十有二年，必获此土，二三子志之。岁在寿
星及鹑尾，其有此土乎？天以命矣，复于寿星，必获诸
侯。”天之道也，由是始之。有此，其以戊“申乎？所以申土
也。”再拜稽首，受而载之，遂适齐。齐侯妻之，甚善焉。有
马二十乘，将死于齐而已矣，曰：“民生安乐，谁知其它。”
桓公卒，孝公即位，诸侯畔齐。子犯知齐之不可以动，
而知文公之安齐，而有终焉之志也。欲行而患之。与
从者谋于桑下。蚕妾在焉，莫知其在也。妾告姜氏，姜
氏杀之，而言于公子曰：“从者将以子行。其闻之者，吾
已除之矣，子必从之，不可以贰，贰无成命。《诗》云：‘上帝
临女，无贰尔心’。先王其知之矣，贰将可乎？子去晋难，
而极于此。自子之行，晋无宁岁，民无成君。天未丧晋，
无异公子。有晋国者，非子而谁？子其勉之。上帝临子
矣，贰必有咎。”公子曰：“吾不动矣，必死于此。”姜曰：“不然。
《周诗》曰：‘莘莘征夫，每怀靡及’。夙夜征行，不遑启处，犹
惧无及，况其顺身？纵欲怀安，将何及矣？人不求及，其
能及乎？日月不处，人谁获安？西方之书有之曰：‘怀与
安，实疚大事’。《郑诗》云：‘仲可怀也。人之多言，亦可畏也’。
昔管敬仲有言：‘小妾闻之曰：‘畏威如疾，民之上也；从
怀如流，民之下也。见怀思威，民之中也。畏’’”威如疾，乃
能威民。威在民上，弗畏有刑，从怀如流，去威远矣，故
谓之“下。”“其在辟也，吾从中也。”《郑诗》之言，“吾其从之”，此
大夫管仲之所以纪纲齐国，裨辅先君而成霸者也。
子而弃之，不亦难乎！齐国之政败矣，晋之无道久矣，
从者之谋忠矣，时日及矣，公子几矣。君国可以济百
姓，而释之者非人也。败不“可处，时不可失，忠不可弃，
怀不可从，子必速行！吾闻晋之始封也，岁在大火，阏
伯之星也，实纪商人。商之飨国三十一王，《瞽史》之记
曰：‘唐叔之世，将如商数，今未半也，乱不长世，公子唯
子，子必有晋，若何’？”怀安公子弗听。姜与子犯谋，醉而
载之以行，醒，以戈逐子犯，曰：“若无所济，吾食舅氏之
肉，其知厌乎？”舅犯走且对曰：“若无所济，余未知死所，
谁能与豺狼争食？若克有成，公子无亦晋之柔嘉，是
以甘食。偃之肉腥臊，将焉用之？”遂行。过卫。卫文公有
刑、翟之虞，不能礼焉。甯庄子言于公曰：“夫礼，国之纪
也；亲，民之结也；善，德之建也。国无纪不可以终，民无
结不可以固，德无建不可以立。此三者，君之所”慎也。
今君弃之，无乃不可乎？晋公子，善人也，而卫亲也，君
不礼焉，弃三德矣。臣故云：“君其图之。”康叔，文之昭也；
唐叔，武之穆也。君之大功在武，天胙将在武族，苟姬
未绝周室，而俾守天聚者，必武族也。武族唯晋实昌，
晋裔公子实德，晋仍无道，天胙有德，晋之守祀，必公

卫过曹，曹共公亦不礼焉。闻其骈胁，欲观其状，止其
舍，谍其将浴，设微薄而观之。僖负羇之妻言于负羇
曰：“吾观晋公子，贤人也。其从者皆国相也。以相一人，
必得晋国。得晋国而讨无礼，曹其首诛也。子盍蚤自
贰焉！”僖负羇馈餐寘璧焉。公子受餐，反璧。负羇言于
曹伯曰：“夫晋公子在此，君之匹也，君不亦礼焉？”曹伯
曰：“诸侯之亡，公子其多矣，谁不过此？亡者皆无礼者
也，余焉能尽礼焉？”对曰：“臣闻之，爱亲明贤，政之干也；
礼宾矜穷，礼之宗也。礼以纪政，国之常也。失常不立，
君所知也。国君无亲，国以为亲。先君叔振，出自文王，
晋祖唐叔，出自武王。文、武之功，实建诸姬，故二王之
嗣，世不废亲。今君弃之，是不爱亲也。晋公子生十七
年而亡，卿材三人从之，可谓贤矣，而君蔑之，是不明
贤也。晋公子之亡，不可不怜也。比之宾客，不可不礼
也。失此二者，是不礼宾，不怜穷也。”守天之聚，将施于
宜，宜而不施，聚必有阙。玉帛酒食，犹“粪土也。爱粪土
以毁三常，失位而阙聚，是之不难，无乃不可乎？君其
图之。”公弗听。公子过宋，与司马公孙固相善。公孙固
言于襄公曰：“‘‘晋公子亡长幼矣，而好善不厌。父事狐
偃，师事赵衰，而长事贾它。狐偃，其舅也，而惠以有谋；
赵衰，其先君之戎御，赵氏之弟也，而文以忠贞；贾它，
公族也，而多识以恭敬。此三人者，实左右之。公子居
则下之，动则咨焉。成幼而不倦，殆有礼矣。树于有礼
必有艾’。《商颂》曰：‘汤降不迟，圣敬日跻’。降有礼之谓也’。
君其图之。”襄公从之，赠以马二十乘。公子过郑，郑文
公亦不礼焉。叔詹谏曰：“臣闻之，亲有天，用前训，礼兄
弟，资穷困，天所福也。今晋公子有三胙焉，天将启之。
同姓”不婚，恶不殖也。𤜶氏出自唐叔狐姬，伯行之子
也，实生重耳，成而隽才，离违而得所，久约而无衅，一
也；同出九人，唯重耳在离外之患，而晋国不靖，二也；
晋侯日载其怨，外内弃之；重耳日载其德，狐、赵谋之，
三也；在《周颂》曰：“天作高山，太王荒之。”荒，大之也。大天
所作，可谓亲有天矣。晋、郑兄弟也。吾先君“武公，与晋
文侯戮力一心，股肱周室，夹辅平王。平王劳而德之，
而赐之盟质，曰：‘世相起也。若亲有天，获三胙者，可谓
大天；若用前训，文侯之功，武公之业，可谓前训。若礼
兄弟，晋、郑之亲，王之遗命，可谓兄弟。若资穷困，亡在
长幼，还轸诸侯，可谓穷困。弃此四者，以徼天祸，无乃
不可乎？君其图之’。”弗听。叔詹曰：“若不礼焉，则请杀之。
谚曰：‘黍稷无成，不能为荣。黍不为黍，不能蕃庑；稷不
为稷，不能蕃殖。所生不疑，唯德之基’。”公弗听，遂如楚。
楚成王以周礼享之，九献，庭实旅百。公子欲辞，子犯
曰：“天命也，君其飨之。亡人而国荐之，非敌而君设之，
非天，谁启之心？”既飨，楚子问于公子曰：“子若克复晋
国，何以报我？”公子再拜稽首对曰：“子女玉帛，则君有
之；羽旄齿革，则君地生焉。其波及晋国者，君之馀也，
又何以报？”王曰：“虽然，《不穀》愿闻之。”对曰：“若以君之灵，
得复晋国，晋楚治兵，会于中原，其避君三舍；若不获
命，其左执鞭弭，右属櫜鞬，以与君周旋。”令尹子玉曰：
“请杀晋公子！弗杀而反晋国，必惧楚师。”王曰：“不可。楚
师之惧，我不修也。我之不德，杀之何为？天之胙楚，谁
能惧之？楚不可胙，冀州之土，其无令君乎？且晋公子
敏而有文，约而不谄，三材傅之，天胙之矣。天之所兴，
谁能御之？”子玉曰：“则请止狐偃。”王曰：“不可。《曹诗》曰：‘彼
己之子，不遂其媾’，邮之也夫。邮而效之，邮又甚焉。效
邮，非义也。”于是怀公自秦逃归。秦伯召公子于楚，楚
子厚币以送公子于秦。秦伯归女五人，怀嬴与焉。公
子使奉匜沃盥，既而挥之。嬴怒曰：“秦、晋匹也，何以卑
我？”公子惧，降服囚命。秦伯见公子曰：“寡人之适此，为
才子圉之辱，备嫔嫱焉，欲以成婚，而惧离其恶名。非
此则无故不敢以礼致之，欢之故也。公子有辱，寡人
之罪，唯命是听。”公子欲辞，司空季子曰：“同姓为兄弟。
黄帝之子二十五人，其同姓者二人而已，唯青阳与
夷鼓皆为己姓。青阳，方雷氏之甥也；夷鼓，彤鱼氏之
甥也。其同生而异姓者四母之子别为十二姓。凡黄
帝之子二十五宗，其得姓者十四人，为十二姓，姬、酉、
祁、己、滕、葴、任、荀、僖、姞、儇、依是也。唯青阳与仓林氏同”
于黄帝，故皆为姬姓。同德之难也如是。昔《少典》取于
有蟜氏，生黄帝、炎帝。黄帝以姬水成，炎帝以姜水成，
成而异德，故黄帝为姬，炎帝为姜，二帝用师以相济
也，异德之故也。异姓则异德，异德则异类。异类虽近，
男女相及，以生民也。同姓则同德，同德则同心，同心
则同志，同志虽远，男女不相及。畏黩“敬也。黩则生怨，
怨乱毓灾，灾毓灭姓。是故取妻避其同姓，畏乱灾也。
故异德同姓，同德合义，义以道利，利以阜姓，姓利相
更，成而不迁，乃能摄固，保其土房。今子于子圉，道路
之人也，取其所弃，以济大事，不亦可乎？”公子谓子犯
曰：“何如？”对曰：“将夺其国，何有于妻？唯秦所命从也。”谓
子馀曰：“何如？”对曰：“《礼志》有之曰：‘将有请于人，必先有
入焉。欲人之爱己也，必先爱人；欲人之从己也，必先从人。无德于人，而求用于人，罪也。今将婚媾以从秦，
受好以爱之，听从以德之，惧其未可也，又何疑焉’？”乃
归女而纳币，且逆之。他日，秦伯将飨公子，公子使子
犯从。子犯曰：“吾不如衰之文也，请使衰从。”乃使子馀
从。秦伯飨公子，如飨国君之礼。子馀相如宾。卒事。秦
伯谓其大夫曰：“为礼而不终，耻也；中不胜貌，耻也；华
而不实，耻也；不度而施，耻也；施而不济，耻也。耻门不
闭，不可以封。非此用师，则无所矣。二三子敬乎？”明日，
燕、秦伯赋《采叔》。子馀使公子降拜。秦伯降，辞。子馀曰：
“君以天子之命，服命重耳，敢有安志，敢不降”拜。成拜，
卒，登。子馀使公子赋《黍苗》。子馀曰：“重耳之卬君也，若
黍苗之卬阴雨也。若君实庇荫膏泽之，使能成嘉谷，
荐在宗庙，君之力也。君若昭先君之荣，东行济河，整
师以复彊周室，重耳之望也。重耳若获集德而归载，
使主晋民，成封国，其何实不从？君若恣志以用重耳，
四方诸侯，其谁不惕惕以从君命？”秦伯叹曰：“是子将
有焉，岂专在寡人乎？”秦伯赋《鸠飞》，公子赋《河水》。秦伯
赋《六月》子馀使公子降拜。秦伯降辞。子馀曰：“君称所
以佐天子匡王国者，以命重耳。重耳敢有惰心，敢不
从德？”公子亲筮之，曰：“尚有晋国。”得《贞》《屯》《悔》《豫》皆八也，
筮史占之，皆曰：“不吉。闭而不通，爻无为也。”司空季子
曰：“吉。”是在“《易》，皆利建侯。不有晋国，以辅王室，安能建
侯？我命筮曰：‘尚有晋国？筮告我曰：‘利建侯，得国之务
也。吉孰大焉？震，车也；坎，水也；坤，土也。屯，厚也。豫，乐也。
车班外内，顺以训之，泉原以资之。土厚而乐其实，不
有晋国，何以当之？震，雷也，车也；坎，劳也，水也，众也。主
雷与车，而尚水与众。车有震，武也；众而顺，文也’’。”文武
具，厚之至也，故曰“屯。”其繇曰：“元亨利贞，勿用有攸往，
利建侯主。”震。雷长也，故曰元。众而顺，嘉也，故曰“亨。”内
有震雷，故“利贞。”车土水下必伯，小事不济，壅也，故曰：
“勿用有攸往。”一夫之行也。众顺而有武威，故曰“利建
侯。”坤，母也。震，长男也。母老子彊，故曰《豫》。其繇曰：“利建
侯行师，居乐出威之谓也。”是二者，得国之卦也。十月，
惠公卒。十二月，秦伯纳公子及河，子犯授公子载璧，
曰：“臣从君还，轸巡于天下，恶其多矣。臣犹知之，而况
君乎？不忍其死，请由此亡。”公子曰：“所不与舅氏同心
者，有如河水。沈璧以质。”董因迎公于河，公问焉，曰：“吾
其济乎？”对曰：“岁在大梁，将集天行元年始受实沈之
星也。实沈之虚”，晋人是居，所以兴也。今君当之，无不
济矣。君之行也，岁在大火。大火，阏伯之星也，是谓大
辰。辰以成善，后稷是相，唐叔以封瞽。《史记》曰：“嗣续其
祖，如谷之滋，必有晋国。”臣筮之，得《泰》之八曰：“是谓天
地配，亨，小往大来。”今及之矣，何不济之有？且以辰出
而以参入，皆晋祥也，而天之大纪也。济且秉成，必霸
“诸侯子孙赖之，君无惧矣。”公子济河，召令狐、臼衰、桑
泉，皆降。晋人惧，怀公奔高梁。吕甥、冀芮帅师，甲午，军
于庐柳。秦伯使公子絷如师，师退，次于郇。辛丑，狐偃
及秦、晋大夫盟于郇。壬寅，公入于晋师。甲辰，秦伯还，
丙午，入于曲沃，丁未，入于绛，即位于武宫。戊申，刺怀
公于高梁。　初，献公使寺人勃鞮伐公于蒲城，文公
逾垣，勃鞮斩其袪。及入，勃鞮求见，公辞焉，曰：“‘骊姬之
谗，尔射予于屏内。困余于蒲城，斩余衣袪’。又为惠公
从余于渭滨，命曰：‘三日若宿而至，若干二命，以求杀
余。余于伯楚屡困，何旧怨也？退而思之，异日见我’。”对
曰：“吾以君为已知之矣，故入；犹未之知，又将出矣。事
君不贰是谓臣；好恶不易是谓君。君君臣臣，是谓明
训。”明训能终，民之主也。二君之世，蒲人、翟人，余何有
焉？除君之所恶，唯力所及，何贰之有？今君即位，其无
蒲、翟乎？伊尹放太甲而卒以为明王，管仲贼桓公而
卒以为侯伯。干时之役，申孙之矢集于桓钩，钩近于
袪，而无怨言，佐相以终，克成令名。今君之德宇，何不
宽裕也？“恶其所好，其能久矣。君实不能明训，而弃民
主。余罪戾之人也，又何患焉？且不见我，君其无悔乎？”
于是吕甥、冀芮畏偪，悔纳公，谋作乱，将以己丑焚公
宫，公出救火而遂杀之。伯楚知之，故求见公。公惧，遽
见之，曰：“岂不知女言然？是吾恶心也！吾请去之。”伯楚
以吕、郤之谋告公，公惧，乘驿自下脱，会秦伯于王城，
告之乱故及。己丑，公宫火，二子求公不获，遂如河上，
秦伯诱而杀之。　文公之出也，竖头须，守藏者也。不
从。公入，乃求见。公辞焉以沐。谓谒者曰：“沐则心覆，心
覆则图反，宜吾不得见也。从者为羁绁之仆，居者为
社稷之守，何必罪居者？国君而仇匹夫，惧者众矣。”谒
者以告，公遽见之。　元年春，公及夫人嬴氏至自王
城。秦伯纳卫三千人，实纲纪之仆。公属百官，赋职任
功，弃责薄敛，施舍分寡，救乏振滞，匡困资无，轻关易
道，通商宽农，茂穑劝分，省用足财利器明德，以厚民
性，举善授能，官方定物，正名育类，昭旧族，爱亲戚，明
贤良，尊贵宠，赏功劳，事耇老，礼宾旅，友故旧。胥、籍、狐、
箕、栾、郤、柏、先，羊舌、“董、韩实掌近官。诸姬之良，掌其中
官；异姓之能，掌其远官。公食贡，大夫食邑，士食田，庶

上卿逆于境。晋侯郊劳，馆诸宗庙，馈九牢，设庭燎。及
期，命于武宫设桑主，布几筵。太宰莅之，晋侯端委以
入。太宰以王命命冕服，内史赞之，三命而后即冕服。
既毕，宾飨赠饯，如公命侯伯之礼，而加之以宴好。内
史兴，归以告王曰：“晋不可不善也，其君必霸。逆王命，
敬奉礼义。成敬王命，顺之道也。成礼义，德之则也。则
德以道诸侯，诸侯必归之。且礼所以观忠信仁义也，
忠所以分也，仁所以行也，信所以守也，义所以节也。
忠分则均，仁行则报，信守则固，义节则度。分均无怨，
行报无匮，守固不偷，节度不携。”若民不怨而财不匮，
令不偷而动不携，其何事不济？中能应外，忠也；施三
服义，仁也；守礼不淫，信也；行礼不疚，义也。臣入晋境，
四者不失，臣故曰：“晋侯其能礼矣。”王其善之。树于有
礼，艾人必丰。王从之，使于晋者，道相逮也。及惠后之
难，王出在郑，晋侯纳之。襄王十六年立。晋文公二十
一年，以诸侯朝于衡雝，且献楚捷，遂为践土之盟，于
是乎始霸。

按《史记·晋世家》：“晋赏从亡未至隐者介子推，推亦不
言禄，禄亦不及。推曰：‘献公子九人，唯君在矣。惠怀无
亲，外内弃之。天未绝晋，必将有主。主晋祀者，非君而
谁？天实开之，二三子以为己力，不亦诬乎！窃人之财，
犹曰是盗，况贪天之功，以为己力乎？下冒其罪，上赏
其奸，上下相蒙，难与处矣’。其母曰：‘盍亦求之，以死谁
怼’？”推曰：“尤而效之，罪有甚焉。且出怨言，不食其禄。”母
曰：“亦使知之，若何？”对曰：“言，身之文也。身欲隐，安用文
之文之是求显也。”其母曰：“能如此乎？”与女偕隐，至死
不复见介子推。从者怜之，乃悬书宫门曰：“龙欲上天，
五蛇为辅。龙已升云，四蛇各入其宇，一蛇独怨。终不
见处所。”文公出，见其《书》，曰：“此介子推也。吾方忧王室，
未图其功，使人召之则亡。”遂求所在，闻其入绵上山
中，于是文公环绵上山中而封之，以为介推田，号曰
介山，以记吾过，且旌善人从亡。贱臣壶叔曰：“君三行
赏，赏不及臣，敢请罪。”文公报曰：“夫导我以仁义，防我
以德惠，此受上赏；辅我以行，卒以成立，此受次赏。矢
石之难，汗马之劳，此复受次赏。若以力事我而无补
吾缺者，此受次赏。三赏之后，故且及子。”晋人闻之，皆
说。